als_Latn dik_Latn sag_Latn
Një ditë pas 100-vjetorit të themelimit të klubit, ekipi legjendar i Selanikut firmos “dënimin me vdekje”. Vitin tjetër do të luajë një Ligë më poshtë. Kapiteni shqiptar: “Ndjesë tifozëve”
“Zotat e Luftës” këtë herë nuk e fitojnë dot betejën më të rëndësishme të sezonit dhe për të tretën herë që nga koha e themelimit bien në Kategorinë e Dytë. Një dramë për skuadrën verdhezi, e cila është një nga më të vjetrat në futbollin helen. Lotët e Kristi Vangjelit në fund të ndeshjes së humbur ndaj Ergotelis Kretë, skuadra e ishullit (0-2), janë domethënëse, sepse edhe kapiteni s’ka mundur të bëjë asgjë. I kthyer për të ngritur moralin e skuadrës, Vangjeli ishte përpjekur që t’i jepte atë shkëndijë më shumë skuadrës, por pa mundur ta bënte këtë. Dhe kështu, humbja e fundit ishte “firma” për “dënimin me vdekje”, pra rënien në kategori. Sezonin e ardhshëm, Arisi do të luajë në Kategorinë e Dytë. Sigurisht, nëse sheh AEK Athinën, një klub gjithashtu historik që po endet në Kategorinë e Katërt dhe që ka shumë rrugë për të bërë përpara se të ringrihet. Por nëse tek AEK, situata ishte më drastike, pasi ishte e mbytur në borxhe, Arisi duket më mirë dhe ndoshta do ta kalojë mes vuajtjeve, por shpresës për rikthim që në sezonin 2015-2016. Dhe, e gjitha ka ndodhur një ditë pas festës për 100-vjetorin e themelimit të klubit, pra 24 mars 1914. Ironike, apo jo?!
Kontestimi – Tifozët e Arisit, ndër më të zjarrtit në gjithë Greqinë dhe jo vetëm, megjithatë, ndryshe nga ata të AEK-ut, e kanë marrë me filozofi këtë rënie, pasi siç duket ishin përgatitur. E megjithatë, në fund të ndeshjes ata kanë nisur një kor duke fyer sidomos presidentin e klubit, Pasialis, i cili është kundërpërgjigjur në një conference për shtyp, duke u shprehur: “E kuptoj zhgënjimin e tyre, por unë do të vazhdoj të bëj mirë për këtë klub”. Edhe trajneri Skordas u shpreh: “Është një nga ditët më të trishtuara për mua, por nuk dorëzohem, do të vazhdoj përpara”. E megjithatë, pritet shkarkimi i tij ditët në vazhdim.
Mëriza – Pikërisht, kapiteni Vangjeli kërkoi falje zyrtarisht përpara tifozëve, i intervistuar nga mediat greke: “Na vjen shumë keq për tifozët, për veten dhe për historinë e këtij klubi. Nuk është momenti për t’u dorëzuar, por për të besuar tek një e ardhme e rëndësishme, sepse klubi do të jetë gjithmonë i pranishëm dhe do të mbështesë gjithçka”.
als_Latn als_Latn als_Latn als_Latn